**ค่านิยมหลักของมหาวิทยาลัยทักษิณ**

|  |  |  |
| --- | --- | --- |
| **ค่านิยมหลัก**  **ม.ทักษิณ** | **ความหมาย** | **พฤติกรรม/คุณลักษณะ** |
| คารวะ (Respect) | มีคารวธรรม หมายถึง เคารพมองเห็นคุณค่าและความสำคัญ แล้วปฏิบัติต่อบุคคลหรือสิ่งนั้นด้วยความถูกต้องจริงใจ | * เคารพและให้เกียรติผู้อื่น เคารพสถานที่ เคารพกฎกติกาของสังคม * มองเห็นคุณค่าและความสำคัญของผู้อื่น ปฏิบัติต่อบุคคลอื่นด้วยความถูกต้อง เป็นธรรมและจริงใจ |
| ปัญญา (Wisdom) | มีปัญญาธรรม หมายถึง ใช้สติปัญญาในการดำเนินชีวิต อันจะก่อให้เกิดเจริญงอกงามต่อตนเอง องค์กร และสังคม | * คิด วิเคราะห์ วิจารณ์ วิพากษ์ตัดสินใจและแก้ไขปัญหาอย่างมีเหตุผลโดยยึดประโยชน์ขององค์กรและสังคมเป็นหลัก |
| สามัคคี (Unity) | มีสามัคคีธรรม หมายถึง ร่วมมือร่วมใจในการปฏิบัติภารกิจด้วยความพร้อมเพรียง | * มีความรับผิดชอบต่อหน้าที่ องค์กร และสังคม * ร่วมมือกันทำงานที่ได้รับมอบหมายให้สำเร็จและให้ความช่วยเหลือเกื้อกูลกัน |
| มุ่งผลลัพธ์ที่ดี  (Outcome Oriented) | ปฏิบัติงานโดยมุ่งผลลัพธ์ หมายถึง ปฏิบัติงานโดยมุ่งเน้นผลสัมฤทธิ์ หรือผลการปฏิบัติงานเป็นหลักเพื่อให้บรรลุวัตถุประสงค์หรือเป้าหมายที่กำหนด | * มองภาพองค์รวมโดยเห็นความเชื่อมโยงของงานทั้งระบบ * มุ่งมั่น ทุ่มเทในการปฏิบัติงาน * มีความคิดริเริ่มแสวงหาแนวทางใหม่ๆ ในการปฏิบัติงาน |
| มีความคุ้มค่า(Worthiness) | ปฏิบัติงานอย่างมีประสิทธิภาพ ประสิทธิผลและก่อให้เกิดผลกระทบเชิงบวกต่อองค์กรและสังคมโดยคำนึงถึงความเหมาะสมในการใช้ทรัพยากร | * ปฏิบัติงานบรรลุตามเป้าหมายภายในเวลาที่กำหนด สร้างความพึงพอใจแก่ผู้รับบริการ และเกิดผลกระทบเชิงบวกต่อองค์กรและสังคม * ตระหนักและให้ความสำคัญกับการใช้ทรัพยากรตามความจำเป็นอย่างเหมาะสม |
| นำพาสังคม  (Social Responsibility) | นำพาสังคม หมายถึง เอาใจใส่ เป็นที่พึ่งและมีส่วนร่วมในการสร้างสังคมแห่งการเรียนรู้ | * ตระหนักและให้ความสำคัญกับปัญหาและความต้องการของสังคม * มีจิตสาธารณะ |